Իսկ վերնագիրը հետեւյալն է. «Կոնսոլիդացված ֆինանսական հաշվետվություն, պատրաստված ֆինանսական հաշվետվության միջազգային չափանիշներին համապատասխան»: Այս վերնագրում առանցքային արտահայտությունը «Միջազգային չափանիշներին համապատասխան» բառակապակցությունն է: Այսինքն՝ միջազգային չափանիշներով Միդլենդի եւ ՌԱՕ ԵԷՍ-ի միջեւ պայմանագիրը նշանակում է վաճառք, քանի որ նրանցից մեկը մյուսին է փոխանցել շահույթը տնօրինելու իրավունքը: ՌԱՕ ԵԷՍ-ը չի կարող այդպես հեշտությամբ փոփոխություն կատարել իր հաշվետվության մեջ, որովհետեւ նրա գործընկեր լուրջ ընկերությունների համար այդ հաշվետվությունը կդառնա իրական փաստերը խեղաթյուրող մի փաստաթուղթ՝ դրանից բխող հետեւանքներով: Այնպես որ, «ՀԷՑ»-երի «հավատարմագրային կառավարման» հանձնելու շուրջ պատմության մեջ ամենաուշագրավ իրադարձությունները դեռ առջեւում են: